“Teinekord võib väga pisike maja, kuskil põneva keerulise koha peal, olla palju intrigeerivam kui mõni suur avaliku hoone projekt,“ ütles OÜ SKAD Arhitektid arhitekt Sten Ader, kelle hinnangul teeb arhitekti töö huvitavaks eelkõige erinevate projektide unikaalsus.
#000002
Vanasti elas palju tarku inimesi ning nende pärimusest sobib antud olukorras kasutada kaht vanasõna. Esiteks on ilu vaataja silmades ja teiseks, maitse üle ei vaielda. Seetõttu uurisime kõigepealt arhitektidelt endilt, mis teeb ühest projektist märkimisväärse projekti ning milliste väljakutsetega tuleb igapäevases töös kokku puutuda.
#000003
OÜ SKAD Arhitektid arhitekt Sten Aderi hinnangul teeb arhitekti töö huvitavaks eelkõige erinevate projektide unikaalsus. „Iga projekt on erinev – erinev asukoht, erinev keskkond,“ ütles ta. „Iga projekt, kui uus väljakutse, teeb töö huvitavaks. Teinekord võib väga pisike maja, kuskil põneva keerulise koha peal, olla palju intrigeerivam kui mõni suur avaliku hoone projekt.“
#000004
„Peamised väljakutsed on tekitada tasakaal tellija nägemuse, krundile kehtestatud piirangute ja igasuguste normide vahel ühelt poolt ja võimalikult hästi funktsioneeriv hoone teiselt poolt,“ rääkis Ader. „Eesmärk on luua piiratud raamidesse võimalikult hea arhitektuurne lahendus. Eesmärk peab olema muuta keskkonda, kus me kõik elame, paremaks.“
#000005
Aderi sõnul on igasuguse märkimisväärse hoone puhul alati esmatähtis funktsionaalsus. „Hoone esimene funktsioon on alati seal toimuvad tegevused ja seal elavad inimesed,“ selgitas ta. „Vorm tuleb funktsioonist ja need omavahel kooskõlas ongi hea arhitektuur.“
#000006
„Arhitekti jaoks on see selles mõttes põnev eriala, et siin on väga mitu asja väga olulised,“ selgitas OÜ 3+1 arhitektid vastutav arhitekt Markus Kaasik. „Kõigepealt koht, kuhu see hoone tuleb, siis funktsionaalsus. Sealt edasi tuleb küsimus kuidas me siis selle ruumiprogrammi lahendame ja sama tähtis on ka kasutajakogemus. Kes hakkab selles ruumis töötama, liikuma, elama ja toimetama? Need faktorid kõik kokku ongi selline kompott, millest tuleks leida see kõige parem lahendus. See teebki asja huvitavaks, et kunagi need kaalukausid ei ole täpselt teada.“
#000007
Järgnevalt toome ära kümme sõelale jäänud Tallinna hoonet või kvartalit, mis erinevate arhitektuuriekspertide hinnangul väärivad esile tõstmist. Olgu mainitud, et ära märkimise järjekord on juhuslik ning ei peegelda kellegi subjektiivseid hinnanguid.
#000008
Erinevad ehitusetapid. Elevaatorihoone, vana ja uus jahuladu, laudsepatöökoda jm, punane ja kuldne maja, valge, must, oranž ja pruun maja jne.
#000009
„Kiita tuleb tellijat, kes on mõelnud nii hoonetele kui ka ehitatud keskkonnale tervikuna – liikumisteed, tänavad, linnamööbel ja haljastus,“ märkis arhitektuuriajaloolane Grete Tiigiste. „Ajaloolised hooned ja uus arhitektuur, ajalooline ehitusmaterjal ja kaasaegne ehitusmaterjal, sealhulgas eritellimusel toodetud.“
#000011
Fahle kvartalis kohtub tööstuspärand kaasaegse arhitektuuriga
#000012
Postimehe maja, sisegalerii, õuealad jm.
#000013
„Viimase peal,“ kommenteeris arhitekt Raul Vaiksoo. „Fahle maja ise on ka igasuguseid preemiaid saanud. Seal on vanu müüre hoolega tugevdatud, aga eriti huvitav on see uus maja, kus on Postimehe toimetus. Seal on sisehoov ja katus klaasiga kaetud. Seal kasvavad päris taimed, ma käisin kohe vaatamas, et ega ei ole plastmassist.“
#000015
„Fahle kvartal on eeskujuks, kuidas tööstuspärand kaasaegse arhitektuuri abil ellu äratada,“ lisas Tiigiste.
#000016
Kruiisiterminal – Tallinna kõige esinduslikum värav maailmale
#000017
„Tallinna kõige esinduslikum värav maailmale, kirsiks tordil on jalakäijate promenaad,“ iseloomustas kruiisiterminali Tiigiste.
#000019
Ka OÜ 3+1 arhitektid vastutav arhitekt Markus Kaasik tõstis esile kruiisiterminali. „Seal on selline märgiline vorm, samas ka maastikulaadne lahendus on väga äge,“ kiitis ta.
#000020
Arhitektuurselt on siin kõik korras,“ märkis Vaiksoo. „Kui ainult hoonest rääkida, siis jälle üks igati tore asi, aga tähtis on see, kuidas ta ümbritsevaga haakub. Oluline, et seal merd liiga kinni ei ehitataks. Teine asi on see, et meil on paljud sellised toredad kohad ja kvartalid suurte autoteedega ära lõigatud. Inimesed ei pääse mugavasti liikuma sinna.“
#000021
BFM-i õppehoone pakub tipptasemel võimalusi õppimiseks
#000022
„Minimalistlik koolihoone, mis pakub õppivatele filmi- ja teletegijatele tipptasemel võimalusi õppimiseks,“ võttis Tiigiste kokku.
#000023
On olnud kuulda kriitikanooli nagu ei pakuks BMF-i maja piisavalt silmailu, kuid Vaiksoo hinnangul on arhitektuuris sellise hinnangu andmine absurdne. „Ma ei oska midagi halba öelda,“ kinnitas ta. „Selliseid sõnu nagu „ilus“ ja „kole“ ei ole arhitektuuris üldse olemas. Äärmisel juhul võiks öelda, et kas on hea või halb maja, aga et kole... Kuskil kunstis ei ole nii – mida koledam maal seda parem vahetevahel. Muidugi mitte alati. Kunagi peeti Eiffeli torni maailma kõige koledamaks hooneks. Mina olen selles suhtes tolerant ja aeg paneb kõik asjad paika.“
#000024
„Uue ja vana sümbioos, loomingulised ruumid kunstitudengitele,“ märkis Tiigiste. „Hea sissejuhatus Kalamajja.“
#000026
„Ma alles nädalake tagasi käisin jälle seal,“ ütles Vaiksoo. „Raudbetoon ja kõik muud asjad on seal toredad. Eks ma alguses natuke olin häiritud, et nüüd Habermanni majale raginaga kaela peale minnakse. See on meil üks parimaid Art Deco hooneid, kuigi ta valmis tunduvalt hiljem. Nüüd ma olen aga selle hoone poolt ja ta on hakanud tööle.“
#000027
Haven Kakumäe – sündmuste jaoks loodud
#000028
„Lisaks Piritale on Kopli lahe läänekaldale väikelaeva sadamat väga vaja,“ kinnitas OÜ SKAD Arhitektid arhitekt Sten Ader. „Selline merenduse ja vaba-aja keskus on väga mõnus sündmuste toimumise paik. Lisaväärtust annab paadiga pääs merele ja ka niisama jalutajatele loodud võimalused. Haven on ka rahva poolt väga hästi vastu võetud ja tihedas kasutuses.“
#000029
Tallinna sünagoog lööb silmapaistva julgusega
#000030
„Silmapaistvaim kaasaegne sakraalhoone Tallinnas,“ ei jäänud Tiigiste tagasihoidlikuks.
#000032
Ma ütlen ausalt, mina ise sellist arhitektuuri ei tee,“ tunnistas Vaiksoo. „Aga ma olen rõõmus, et ka meil on nüüd selline hoone. Sel on väga julge lahendus ja eks sünagoogid võib-olla peavadki sellised olema, et natuke eristuda. Mulle meeldib eripärane arhitektuur, see on täitsa tore ja sobib sinna.“
#000033
Balti Jaama turg on piirkonnas elu käima tõmmanud
#000034
„Uuendusliku arhitektuuriga moodne turuhoone,“ märkis Tiigiste. „Toimib piirkonna elavdaja ja keskusena.“
#000035
„Väga tipp-topp, ma käin seal tihti, see on mu kodu ligidal,“ märkis Vaiksoo. „Kõik töötab, rahvast on seal palju. Ühesõnaga, see kvartal on meil korras. Ainult tagafassaad on tal nagu ühel laohoonel.“
#000036
Püha Johannese Koolimaja loob uut hingamist
#000037
OÜ SKAD Arhitektid arhitekt Sten Ader meenutab seda tööd heldimusega. „„Minu enda kodukant ja südamelähedane asukoht,“ lausus ta. „Koolimaja kus õpivad lapsed ja noored, seal on väga aktiivne elu. Lisaks on see uus kogukonnakeskus – koht mida enne ei olnud. Selline arhitektuur lisab kogu piirkonnale väga palju uut väärtust ja hingamist. Selline maja kui institutsiooni kodu on kindlasti minu jaoks väga eriline.“
#000038
MUBA oli OÜ 3+1 arhitektid vastutav arhitekt Markus Kaasiku sõnul üks meeldejäävamaid projekte. „See oli koostööprojekt – Atelier Thomas Pucher võitis selle arhitektuurivõistluse, ma ei mäleta kas 2011 või 2012 aastal,“ rääkis ta. „Mingi hetk me jõudsime koostööni ja nüüd 2022. aastaks sai maja valmis. Päris kaua läks.“
#000041
Projekti tegi Kaasiku jaoks huvitavaks nii selle suurus kui erinevad omalaadsed väljakutsed. „See on päris suur hoone – 23 000 ruutmeetrit netopinda ja 28 000 ruutmeetrit brutopinda,“ ütles ta. „Ja see on linna keskel koolimaja, kus on väga erinevaid funktsioone: saalide multiplex, balletikooli saalid, balletikool üldse, ujula, ühiselamu ja kõik see ühes majas väga erinevate nõudmistega. Ka akustiliste nõudmistega ja kindlate ruumiliste nõuetega – see kõik tegi selle väga põnevaks.“
#000042
„Hea et suur kaunite kunstide hoone sai kesklinna, mitte kuhugi äärelinna, tühermaale,“ kommenteeris OÜ SKAD Arhitektid arhitekt Sten Ader. „Linnaruum ja koolimaja rikastavad teineteist. Hoone fassaadi lahendus on küsitav, aga maja kui funktsioon linnaruumis on väga kena.“
#000043
Kommentaar on lisatud ja modereerimisele saadetud!
#000044
NB! Kommentaarid on avaldatud lugejate poolt. Kommentaare ei toimetata. Nende sisu ei pruugi ühtida toimetuse seisukohtadega. Kui märkad sobimatut postitust, teavita sellest moderaatoreid vajutades linki “Sobimatu”!
#000045
1. Kommentaaride avaldamine ja vastutus.
#000046
Pealinna kommentaarikeskus on tehniline vahend, mis võimaldab kasutajatel avaldada oma kommentaare. Pealinn ei toimeta kommentaare. Kommentaari autor vastutab kommentaari sisu ning avaldamise eest. Tasub teadvustada, et Eesti kohtupraktikas on lahendeid, mille kohaselt kommentaari autor on saanud kommentaari sisu eest karistada.
#000047
2. Mis on halvad kommentaarid?
#000048
Sellise sisuga kommentaarid eksivad hea tava reeglite vastu. Pealinnal on õigus sellised kommentaarid kustutada ja piirata nende autorite ligipääsu kommentaaride kirjutamisele. Inimestelt, kes rikuvad sihiteadlikult reegleid, võidakse võtta kommenteerimise võimalus.
#000051
Viienda trammiliini ehitus: töö kestab kaks aastat. Liiklejate ja ümbruskonna elu püütakse võimalikult vähe häirida
#000056
Loe, kes saab tänavu teenetemärgi. President tunnustab riiklike teenetemärkidega 167 inimest.
#000057
Mehe peksu eest turvapaika vajavate emade ja laste arv üha kasvab, iga päev külastab politsei 11 peret (8)
#000058
Iga päev on üle kümne perevägivalla ohvri ainuüksi Tallinnas, vaimse abi pakkumiseks napib riigil rahaLähisuhtevägivald peab lõppema sekkumisega
#000059
Viinasurmade arv on Tallinnas veerandi võrra kasvanud, tõusnud on uimastite üledoosid (1)
#000063
Eesti Pagulasabile anti üle linna muuseumites kogutud 800-eurone annetus
#000065
Suursugune Lutheri vineeri- ja mööblivabrik oli üks suuremaid puidutöötlemisettevõtteid maailmas
#000066
Kunagise töösturi villa sai abiellujate õnnepaleeks läbi sõja ja purustusteÜks arst, kes ravis neeru- ja sapikive, kinkis oma iseäraliku kogu vaatamiseks tervisemuuseumile
#000067
Tallinnas hukkusid korteri tulekahjus kaks inimest (1)
#000069
Tallinna linn pälvis koorimuusika aasta toetaja 2022 auhinna
#000070
Linna teenusedLinna toetusedLinnavalitsuse istungidVolikogu istungidTelesaatedRiigikogu valimiskampaania kajastamise põhimõtted 2023. aastal Tallinna linnameedias ja Tallinna linnameedia hea tavaTelli "Pealinna" paberlehtTallinn määras valimisjaoskondade asukohad Riigikogu valimisteks
#000072